Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21, 57/23 i 25/25) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), te sukladno odredbama Zakona o udrugama („Narodne novine“ br. 74/14, 70/17, 98/19 i 151/22) i odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21), Općinsko vijeće Općine Križ na 13. sjednici održanoj dana . studenoga 2026. godine donijelo je

[bookmark: _Hlk175056372]ODLUKU
[bookmark: _Hlk173909489]o izmjenama Odluke o načinu raspodjele novčanih sredstava iz Proračuna Općine Križ za 2026. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive
[bookmark: _Hlk173407427]
I.
U Odluci o načinu raspodjele novčanih sredstava iz Proračuna Općine Križ za 2026. godinu namijenjenih financiranju programa i projekata od interesa za opće dobro koje provode udruge i druge neprofitne organizacije civilnog društva u području kulture, tehničke kulture, sporta, vatrogastva, zdravstva, socijale i preventive („Glasnik Zagrebačke županije” br. 51/25.), u daljnjem tekstu: Odluka, točka II. mijenja se i glasi:      
[bookmark: _Hlk173407529]                     
„II.
       Ovom Odlukom utvrđuje se prioritetna područja od posebnog interesa Općine Križ u 2026. godini i način raspodjele sredstava namijenjenih financiranju programa i projekata udruga i drugih neprofitnih organizacija civilnog društva iz Proračuna Općine Križ za 2026. godinu. 
       Utvrđuje se ukupan iznos sredstava planiran projekcijama Proračuna Općine Križ za 2026. godinu, od najviše =285.000,00 EUR-a (slovima: dvjestoosamdesetpettisuća
[bookmark: _GoBack]eura) namijenjen za financiranje sljedećih prioritetnih područja od posebnog interesa Općine Križ:

1. FINANCIRANJE PROGRAMSKIH DJELATNOSTI UDRUGA I USTANOVA U KULTURI, UDRUŽENJA I DRUGIH ORGANIZACIJA KULTURE I OSTALIH KORISNIKA OD ZNAČAJA ZA OPĆINU KRIŽ 
[bookmark: _Hlk181019203]Projekcijama Proračuna Općine Križ za 2026. godinu, planirana su sredstva u ukupnom iznosu do najviše =75.000,00 EUR-a (slovima: sedamdesetpettisućaeura); pozicija Proračuna R0024 381140.
Sredstva su namijenjena za programske djelatnosti udruga i ustanova u kulturi, udruženja i drugih organizacija kulture i ostalih korisnika od značaja za Općinu Križ.
Ista se utvrđuju kroz sljedeća prioritetna područja: poticanje kulturno, zabavnih manifestacija (sadržaji vezani uz obilježavanje Dana Općine Križ, Adventska događanja i ostale kulturne i zabavne akcije i manifestacije od značaja za Općinu Križ);  njegovanje ostavštine Josipa Badalića (programi vezani uz ime i djelo Josipa Badalića) i Milke Trnine (programi vezani uz ime i djelo Milke Trnine); promicanje kulturnih programa i aktivnosti među djecom i mladima; jačanje kapaciteta udruga za rad usmjeren na zadovoljavanje javnih potreba u kulturi sukladno Programu javnih potreba u kulturi na području Općine Križ u 2026. godini; jačanje kapaciteta udruga koje doprinose razvitku i općem napretku Općine Križ te promiču njezin ugled kao i napredak zajednice u cjelini.

1. FINANCIRANJE PROGRAMSKIH DJELATNOSTI UDRUGA U PODRUČJU ZDRAVSTVA, SOCIJALE I PREVENTIVE OD INTERESA ZA OPĆINU KRIŽ U 2026. GODINI
  Projekcijama Proračuna Općine Križ za 2026. godinu, planirana su sredstva u ukupnom iznosu do najviše =10.000,00 EUR-a (slovima: desettisućaeura); pozicija Proračuna R0028 381110.
[bookmark: _Hlk89857870]  Sredstva su namijenjena za programe i projekte udruga i drugih neprofitnih organizacija civilnog društva koje djeluju na području zdravstva, socijale i preventive, odnosno programe koji se odnose na jačanje kapaciteta udruga za rad s osobama s invaliditetom, djecom, obiteljima, mladima, starijim osobama, te drugim ranjivim skupinama društva te jačanje kapaciteta udruga koje doprinose razvitku i općem napretku Općine Križ te zajednice u cjelini.

1. FINANCIRANJE PROGRAMSKIH DJELATNOSTI SPORTSKIH UDRUGA    
      KOJE SE BAVE SPORTSKIM DJELATNOSTIMA 
[bookmark: _Hlk212639509][bookmark: _Hlk212636127][bookmark: _Hlk212636437]  Projekcijama Proračuna Općine Križ za 2026. godinu, planirana su sredstva u ukupnom iznosu do najviše =200.000,00 EUR-a (slovima: dvjestotisućaeura); pozicija Proračuna R0031 381150.
   Sredstva su namijenjena za osnovna djelatnost sportskih udruga, odnosno programe i projekte sportskih udruga.
[bookmark: _Hlk212636151]   Ista se utvrđuju kroz sljedeća prioritetna programska područja: financiranje osnovne djelatnost sportskih udruga; programi i projekti udruga i drugih neprofitnih organizacija civilnog društva koje djeluju na području sporta s ciljem poticanja i promicanja sporta, a posebno u dijelu programa koji se temelje na tradiciji bavljenja određenim sportom na području Općine (poseban tradicijski značaj za Općinu Križ kao sportovi od posebnog interesa imaju nogomet i rukomet); poticanje i promicanje sportskih aktivnosti (osobito djece, mladih i osoba s invaliditetom); poticanje i promicanje sportskih-rekreacijskih aktivnosti građana; provođenje sportskih takmičenja; jačanje kapaciteta sportskih udruga koje doprinose razvitku i općem napretku Općine Križ te zajednice u cjelini.“

II.
Točka IV. Odluke mijenja se i glasi: 
„IV.
Ovom Odlukom utvrđuje se i da su projekcijama Proračuna Općine Križ za 2026. godinu planirana i sredstva za financiranje odnosno sufinanciranje javnih potreba u tehničkoj kulturi, zaštitu od požara, redovnu djelatnost Hrvatskog Crvenog križa kao i rad Udruga iz Domovinskog rata, koja će se dodijeliti temeljem ugovora, a bez provedbe javnog natječaja, iz razloga što je njihovo financiranje regulirano posebnim propisima.

0. [bookmark: _Hlk210913944]ZA PROGRAM JAVNIH POTREBA U TEHNIČKOJ KULTURI
           Projekcijama Proračuna Općine Križ za 2026. godinu, planirana su sredstva u ukupnom iznosu do najviše =4.000,00 EUR-a (slovima: četiritisućeeura); na poziciji Proračuna R0027-381140. Sredstva se dodjeljuju temeljem Ugovora, a namijenjena su Zajednici tehničke kulture Općine Križ, koja će temeljem javnog natječaja raspodijeliti sredstva za projekte i programe članova Zajednice. 

0. ZA ZAŠTITU OD POŽARA I CIVILNU ZAŠTITU
[bookmark: _Hlk124416714][bookmark: _Hlk124416526][bookmark: _Hlk148698809]Projekcijama Proračuna Općine Križ za 2026. godinu, planirana su sredstva u ukupnom iznosu do najviše =170.000,00 EUR-a (slovima: stosedamdesettisućaeura). Sredstva se dodjeljuju Vatrogasnoj zajednici Općine Križ temeljem ugovora, a za financiranje djelatnosti u 2026. godini, odnosno organizaciju rada Vatrogasne zajednice Općine Križ i Dobrovoljnih vatrogasnih društava te obavljanje vatrogasne zaštite na području Općine Križ u 2026. godini, a ista su za 2026. godinu raspoređena na poziciji Proračuna R0014 381140. Sredstva se također dodjeljuju temeljem sklopljenog Ugovora i za financiranje Javne vatrogasne postrojbe Grada Ivanić-Grada za obavljanje vatrogasne djelatnost na području Općine Križ, a ista su za 2026. godinu raspoređena na poziciji Proračuna R0015 381140.

0. ZA JAVNE OVLASTI I REDOVNU DJELATNOST HRVATSKOG CRVENOG
            KRIŽA
Projekcijama Proračuna Općine Križ za 2026. godinu, planirana su sredstva u ukupnom iznosu do najviše =14.000,00 EUR-a (slovima: četrnaesttisućaeura); na poziciji Proračuna R0026 381180. Sredstva se dodjeljuju temeljem sklopljenog Ugovora, a za financiranje redovne djelatnosti Gradskog društva Crvenog križa Ivanić-Grad u 2026. godini.

0. ZA UDRUGE IZ DOMOVINSKOG RATA
      Projekcijama Proračuna Općine Križ za 2026. godinu, planirana su sredstva u ukupnom iznosu do najviše =10.000,00 EUR-a (slovima: desettisućaeura); na poziciji Proračuna R0026 381180. Sredstva se dodjeljuju temeljem Ugovora, a planirana su za projekte i programe Udruge branitelja Općine Križ, kojoj se sredstva dodjeljuju temeljem članka 168. stavka 2. Zakona o hrvatskim braniteljima iz Domovinskog rata i članovima njihovih obitelji  (“Narodne novine” br. 121/17, 98/19, 84/21 i 156/23) te za ostale udruge proizašle iz Domovinskog rata temeljem podnesenih zahtjeva.“

III.
	Ova Odluka stupa na snagu danom stupanja na snagu Odluke o I. izmjenama i dopunama Proračuna Općine Križ za 2026. godinu i projekcije za 2027. i 2028. godinu, a objavit će se u Glasniku Zagrebačke županije.


REPUBLIKA HRVATSKA
ZAGREBAČKA ŽUPANIJA
OPĆINA KRIŽ
OPĆINSKO VIJEĆE
[bookmark: _Hlk173407603]KLASA: 402-01/25-01/18
URBROJ: 238-16-01-26-2
Križ, . studenoga 2026.				               PREDSJEDNIK
						OPĆINSKOG VIJEĆA OPĆINE KRIŽ:
                                                                                                   Zlatko Hrastić

